На основу чл. 36 и 37 Закона о јавним предузећима ("Сл. гласник РС" бр. 15/16 и 88/19) и Одлуке о спровођењу јавног конкурса за именовање директора ЈП „Пословни центар-Вождовац“ I-бр.020-14/22 од 11.2.2022. године,

ВЕЋЕ ГРАДСКЕ ОПШТИНЕ ВОЖДОВАЦ

о г л а ш а в а

Ј А В Н И К О Н К У Р С

за именовање директора ЈП „Пословни центар-Вождовац“ на четири године

**I Подаци о јавном предузећу:**

**Назив предузећа:** Јавно предузеће за обављање делатности од општег интереса на територији градске општине Вождовац „Пословни центар-Вождовац“ .

**Скраћено пословно име:** ЈП „Пословни центар-Вождовац“

**Седиште предузећа:** Београд, Ул. Устаничка бр. 125ц

**II Услови за именовање директора ЈП „Пословни центар-Вождовац“**

За директора јавног предузећа именује се лице које испуњава следеће услове:

1. да је пунолетно и пословно способно
2. да је држављанин Републике Србије
3. да има општу здравствену способност
4. да има најмање високо образовање на основним студијама у трајању од четири године
5. да има најмање пет година радног искуства, од чега најмање три године на руководећим положајима
6. познавање рада на рачунару
7. да није осуђивано за кривично дело против привреде, правног саобраћаја и службене дужности
8. да лицу није изречена мера безбедности забране обављања делатности
9. да се против њега не води поступак пред истражним органима.

**Докази који се прилажу уз пријаву на конкурс:**

- пријава са биографијом и наводима о досадашњем искуству;

**-** диплома којом се потврђује стручна спрема;

- радна књижица;

- доказ о испуњености услова из тачке 5);

- уверење о држављанству Републике Србије;

- извод из матичне књиге рођених;

- уверење о општој здравственој способности;

- сертификат о познавању рада на рачунару;

- уверење да лице није под истагом;

- уверење да лице није осуђивано осуђивано за кривично дело против привреде, правног саобраћаја и службене дужности;

- уверење да лицу није изречена мера безбедности забране обављања делатности која је претежна делатност Јавног предузећа.

Сви докази се прилажу у оригиналу или овереној фотокопији.

**III** Стручна оспособљеност, знања и вештине оцењују се у изборном поступку увидом у доказе приложене уз пријавву кандидата и усменим разговором са кандидатима који испуњавају услове утврђене конкурсом.

**IV** **Рок за подношење пријаве на конкурс и садржина пријаве:** Рок за подношење пријава са доказима о испуњавању услова конкурса је **30 дана** од дана објављивања јавног конкурса у „Службеном гласнику РС“.

**V Адреса на коју се подносе пријаве:**

Градске општине Вождовац

Комисија за спровођење јавног конкурса за избор директора ЈП „Пословни центар-Вождовац“

Београд 11000, ул. Устаничка бр. 53 (поштом)

Или

Предајом на Писарници Управе ГО Вождовац, у затвореној коверти, са обавезном назнаком да се ради о пријави на конкурс.

**VI** Неблаговремене, недопуштене, неразумљиве или непотпуне пријаве уз које приложени докази нису у оригиналу или овереној фотокопији биће одбачене.

Овај конкурс се објављује у „Службеном гласнику РС“, дневним новинама „Српски телеграф“ и на на званичној интернет страници Градске општине Вождовац: [www.vozdovac.rs](http://www.vozdovac.rs)..

Сви изрази, појмови, именице, прилози и глаголи у овом огласу који су употребљени у мушком роду, односе се без дискриминације и на особе женског пола.

ВЕЋЕ ГРАДСКЕ ОПШТИНЕ ВОЖДОВАЦПРЕДСЕДНИЦА, Ивана Томић Илић, с. р.